Source: https://e-justice.europa.eu/content_maintenance_obligations-355-el-hr.do?idTaxonomy=355&idCountry=el&plang=hr&clang=mt&removebanner=true
Timestamp: 2020-03-31 17:01:53+00:00
Document Index: 558288

Matched Legal Cases: ['qorti ', 'Qorti ', 'qorti ', 'Qorti ', 'Qorti ', 'qorti ', 'Qorti ', 'qorti ', 'qorti ', 'Qorti ']

Obbligi ta' manteniment - Greċja
Il-qorti li għandha l-kompetenza li tisma’ applikazzjoni għal dikjarazzjoni ta’ eżekutorjetà skont l-Artikolu 27(1) hija l-Qorti tal-Prim’Istanza, u skont l-Artikolu 32(2) il-qorti li għandha l-kompetenza li tisma’ l-appelli minn deċiżjonijiet meħuda f’dawn l-applikazzjonijiet hija l-Qorti tal-Appell li l-Qorti tal-Prim’Istanza li ħarġet id-deċiżjoni tkun fil-ġuriżdizzjoni territorjali tagħha.
Il-proċedura ta’ rimedju stipulata fl-Artikolu 32(2) hija l-appell (έφεση).
Il-proċedura ta’ rimedju stipulata fl-Artikolu 33 hija l-appell fil-kassazzjoni (αίτηση αναίρεσης). Il-qorti li tittratta l-proċedura ta' rimedju hi l-Qorti Suprema Ċivili u Kriminali tal-Greċja (Areios Pagos jew bil-Grieg: Άρειος Πάγος).
Skont l-Artikolu 19, deċiżjoni mogħtija b’kontumaċja minn qorti barranija tista’ tiġi kkontestata mill-parti kontumaċi/l-konvenut.L-appelli kontra deċiżjonijiet mogħtija b’kontumaċja jinġiebu quddiem il-qorti li tkun tat id-deċiżjoni.
L-Awtorità Ċentrali skont l-Artikolu 49(3) hija l-Ministeru tal-Ġustizzja, it-Trasparenza u d-Drittijiet tal-Bniedem - Dipartiment tal-Koperazzjoni Ġudizzjarja Internazzjonali fi Kwistjonijiet Ċivili u Kriminali.
Fil-liġi Griega m’hemmx dispożizzjoni li tippermetti lil entitajiet pubbliċi jew entitajiet suġġetti għal superviżjoni mill-awtorità kompetenti li jeżerċitaw il-funzjonijiet ta’ Awtorità Ċentrali kif stipulat fl-Artikolu 51(3) .
L-awtorità li għandha l-kompetenza fil-qasam tal-eżekuzzjoni għall-iskopijiet tal-Artikolu 21 hija l-Qorti tal-Prim’Istanza.
Il-Grieg.
Il-lingwi aċċettati mill-Awtorità Ċentrali għal skopijiet ta’ komunikazzjoni ma’ Awtoritajiet Ċentrali oħra msemmija fl-Artikolu 59 huma l-Grieg u l-Ingliż.